2026. gada FIFA Pasaules kausa kvalifikācija

**2026. gada FIFA Pasaules kausa kvalifikācija** bija  atlases sacīkstes vīriešu futbola izlasēm, kurās tika noskaidrotas komandas, kas kvalificējās FIFA Pasaules kausa finālturnīram 2026. gadā. Turnīrā piedalījās 206 izlases no 6 FIFA konfederācijām — no kurām 48 komandas kvalificējās finālturnīram. ASV, Kanādas un Meksikas izlases, kā rīkotājvalstis automātiski kvalificējās finālturnīram.

## Kvalificējušās komandas
center|thumb|848x848px|

## Kvalifikācijas process

Kvalifikācijā piedalās visas 6 FIFA konfederācijas:
# Eiropa (UEFA) — kvalificējas 16 komandas;
# Āfrika (CAF) — 9 vai 10 komandas;
# Āzija (AFC) — 8 vai 9 komandas;
# Dienvidamerika (CONMEBOL) — 6 vai 7 komandas;
# Ziemeļamerika (CONCACAF) — 3,4 vai 5 komandas (trīs rīkotājvalstis kvalificējas automātiski);
# Okeānija (OFC) — 1 vai 2 komandas.

### AFC

2022. gada 1. augustā AFC apstiprināja kvalifikācijas kārtību AFC komandām — 8 komandas kvalificēsies tieši un vēl viena komanda kvalificēsies starpkonfederāciju izslēgšanas spēlēm. Kvalifikācija noritēs 5 kārtās:
# kārta — 20 komandas (27. — 46. vieta rangā) tiks sadalītas 11 pāros, kuri izspēlēs savstarpēju spēļu pārus — uzvarētāji kvalificēsies 2. kārtai
# kārta — 36 komandas (1. — 26. vieta rangā un 10 pirmās kārtas uzvarētāji) tiks sadalītas 9 grupās pa 4 komandām katrā, pēc grupu turnīra izspēles katras grupas divas labākās komandas kvalificēsies trešajai kārtai
# kārta — 18 komandas 2. kārtas uzvarētāji tiks sadalīti 3 grupās pa 6 komandām, pēc grupu turnīra izspēles katras grupas divas labākās komandas (6 komandas) kvalificējas finālturnīram, katras grupas trešās un ceturtās vietas ieguvēji kvalificējas 4. kārtai
# kārta — 6 komandas tiks sadalītas 2 grupās pa 3 komandā, pēc vienas kārtas grupu turnīra izspēles, katras grupas uzvarētājas (2 komandas) kvalificējas finālturnīram, otro vietu ieguvēji kvalificējas 5. kārtai
# kārta — 2 komandas izspēlē savstarpējās spēles, lai noteiktu kura komanda kvalificējas starpkonfederāciju izslēgšanas spēlēm.

### CAF

Sakarā ar to, ka 9 komandas kvalificēsies no Āfrikas — CAF 2023. gada 19. maijā pieņēma jaunu kvalifikācijas formātu.
* Grupu turnīrs — visas 54 CAF izlases tiks sadalītas 9 grupās pa 6 komandām. Pēc divu apļu turnīra izspēles — katras grupas uzvarētāji kvalificēsies finālturnīram.
* Izslēgšanas turnīrs — četras labākās otro vietu ieguvējas no grupu turnīra tiks ielozētas 2 kārtu izslēgšanas turnīrā, kura uzvarētājs kvalificēsies starpkonfederāciju izslēgšanas spēlēm

### CONCACAF

Pasaules čempionāta rīkotājvalstis — ASV, Kanāda un Meksika — automātiski kvalificējas finālturnīram. 2023. gada 28. februārī CONCACAF paziņoja kvalifikācijas kārtību.
# kārta — četras CONCACAF federācijas, kuras 2023. gada novembrī ieņems zemakās vietas (no 29. līdz 32.) tiks izlozētas divos pāros, kuri izspēlēs divas spēles. Abu pāru uzvarētaji kvalificēsies 2. kārtai
# kārta — 30 komandas (pirmās kārtas uzvarētāji un pārējās CONCACAF federācijas komandas) tiks izlozētas 6 grupās pa 5 komandām. Katra grupa izspēles viena apļa turnīru (divas mājas, divas izbraukuma spēles) katras grupas uzvarētājs un otrās vietas ieguvējs kvalificēsies 3. kārtai
# kārta — 12 komandas tiks izlozētas 3 grupās pa 4 komandām. Grupas aizvadīs divu apļu turnīru, katras grupas uzvarētajs kvalificēsies finālturnīram, divas labākās otro vietu ieguvējas kvalificēsies starpkonfederāciju izslēgšanas spēlēm

### CONMEBOL

Visas 10 CONMEBOL konfederācijas komandas aizvadīs savstarpēju grupu turnīru — 6 labākās kvalificēsies finālturnīram un septītās vietas ieguvēja kvalificēsies starpkonfederāciju izslēgšanas spēlēm.

### OFC

Pirmo reizi OFC konfederācijai būs garantēta vismaz viena vieta finālturnīrā. Turnīrā piedalīsies visas 11 OFC komandas.
# kārta — 4 zemākā ranga komandas izspēlēs grupu turnīru, kura uzvarētājs kvalificēsies 2. kārtai
# kārta — pirmās kārtas uzvarētājs un atlikušās 7 komandas tiks sadalītas divās grupās pa četrām komandām katrā. Pēc grupu turnīra izspēlēšanas — katras komandas divas labākās komandas kvalificēsies trešajai kārtai.
# kārta — četras labākās komandas tiks ielozētas divos pāros un izspēlēs izslēgšanas turnīru, kura uzvarētājs kvalificēsies finālturnīram, bet otrās vietas ieguvējs — starpkonfederāciju izslēgšanas spēlēm

### UEFA

Visas UEFA zonas komandas tiks izlozētas 12 grupas pa 4 vai 5 komandām un izspēlēs divu apļu turnīru — katras grupas uzvarētājs kvalificēsies finālturnīram. Otro vietu komandas vai nu kvalificēsies tieši vai caur *play-off* spēlēm.

### Starpkonfederāciju izslēgšanas spēles

6 komandas kvalificēsies izslēgšanas spēlēm, kurās noskaidrosies pēdējās 2 finālturnīra dalībnieces.

## Atsauces